pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เสนอเพิ่มบทลงโทษ ผู้ขับขี่ที่ไม่มีใบอนุญาต รัฐคงเข้มบังคับใช้กฎหมายต่อเนื่องทั้งปี เน้นทำงานร่วมระดับพื้นที่มากขึ้น วอนประชาชนร่วมมือกัน
วันศุกร์ที่ 23 มีนาคม 2561
เสนอเพิ่มบทลงโทษ ผู้ขับขี่ที่ไม่มีใบอนุญาต รัฐคงเข้มบังคับใช้กฎหมายต่อเนื่องทั้งปี เน้นทํางานร่วมระดับพื้นที่มากขึ้น วอนประชาชนร่วมมือกัน
เสนอเพิ่มบทลงโทษ ผู้ขับขี่ที่ไม่มีใบอนุญาต รัฐคงเข้มบังคับใช้กฎหมายต่อเนื่องทั้งปี เน้นทํางานร่วมระดับพื้นที่มากขึ้น วอนประชาชนร่วมมือกัน
เมื่อ 23 มี.ค.61 พล.อ.ประวิตร วงษ์สุวรรณ รอง นรม. และ รมว.กห. เป็นประธานประชุม คณะกรรมการนโยบายป้องกันและลดอุบัติเหตุทางถนนแห่งชาติ ครั้งที่ 1/61 ณ กรมป้องกันและบรรเทาสาธารณภัย
ที่ประชุมรับทราบถึง รายงานผลการป้องกันและลดอุบัติเหตุบนท้องถนน ปี 61 “ขับรถมีน้ําใจ รักษาวินัยจราจร” ระหว่าง 28 ธ.ค.60 ถึง 3 ม.ค. 61 โดยสถิติการเกิดอุบัติเหตุ มีผู้บาดเจ็บ 4,005 คน เสียชีวิต 423 คน โดยสาเหตุหลักเกิดจาก การดื่มแล้วขับ ขับรถเร็วกว่าที่กําหนด ซึ่งจักรยานยนต์เกิดอุบัติเหตุสูงสุด โดยภาพรวมสถิติอุบัติเหตุลดลง เกิดจากความร่วมมือขององค์กรภาคีเครือข่าย การบังคับใช้กฎหมายอย่างจริงจัง การตรวจวัดแอลกอฮอล์ การจัดตั้งด่านชุมชน การเพิ่มความเข้มข้นจุดเสี่ยง 109 อําเภอและการรณรงค์ประชาสัมพันธ์ผ่านสื่ออย่างต่อเนื่อง และรับทราบแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ.2561
ที่ประชุม เห็นชอบแผนแม่บทความปลอดภัยทางถนน พ.ศ.2561-2564 พิจารณามาตรการดําเนินงานที่สําคัญ ได้แก่ ให้มีการบังคับใช้กฎหมายอย่างต่อเนื่องและเคร่งครัด เพิ่มความเข้มข้นมาตรการชุมชนและสังคมต่อเนื่องตลอดทั้งปี เพิ่มประสิทธิภาพการบังคับใช้กฎหมายและนําเทคโนโลยีมาใช้มากขึ้น กําหนดมาตรการแก้ไขปัญหากลุ่มเด็กและเยาวชนอย่างจริงจัง และให้กระทรวงสาธารณสุข เป็นเจ้าภาพบูรณาการความชัดเจนและมาตรฐานข้อมูล 3 ฐาน ( ข้อมูลมรณะบัตร ข้อมูลทางคดี และข้อมูลจากบริษัทประกัน ) ให้กรมการขนส่งทางบก ร่วมตรวจสอบกําหนดมาตรการกํากับควบคุมรถโดยสารประจําทางและไม่ใช่ประจําทาง รวมทั้งผลักดันให้มีมาตรการวัดปริมาณแอลกอฮอล์ กรณีเกิดอุบัติเหตุที่มีการบาดเจ็บและเสียชีวิตในทุกราย ให้ศูนย์อํานวยการความปลอดภัยทางถนนอําเภอ (ศปถ.อําเภอ) เป็นกลไกหลัก ให้ความสําคัญดําเนินการตามแนวทางประชารัฐ โดยเน้นปัจจัยเสี่ยง ด้านพฤติกรรมผู้ใช้รถใช้ถนน และด้านกายภาพ พร้อมทั้งผลักดันให้มีการจัดตั้ง ศปถ. ระดับองค์กรปกครองท้องถิ่นท้องในทุกพื้นที่ เพื่อร่วมผลักดันขับเคลื่อนงานตามแผนแม่บทสู่พื้นที่
พล.อ.ประวิตร ได้กําชับให้ทุกส่วนราชการที่เกี่ยวข้อง ทํางานร่วมกับองค์กรภาคีเครือข่ายให้มากขึ้นและต้องทําหน้าที่ตามมติที่ประชุมอย่างต่อเนื่องจริงจังตลอดทั้งปี โดยเฉพาะการบังคับใช้กฎหมายอย่างเคร่งครัดควบคู่กับการประชาสัมพันธ์สร้างจิตสํานึกและความร่วมมือกับประชาชน ขณะเดียวกันให้จัดทําแผนปฏิบัติการ ตามแผนแม่บทความปลอดภัยทางถนน โดยให้ความสําคัญกับการใช้ข้อมูล 3 ฐาน เป็นข้อมูลกลางของประเทศในการวิเคราะห์และกําหนดมาตรการที่จําเป็น และให้สตช.และกระทรวงคมนาคมเร่งเสนอกฎหมายเพิ่มโทษผู้ขับขี่ที่ไม่มีใบอนุญาตให้ทันและมีผลบังคับใช้โดยเร็ว พร้อมทั้ง มอบหมายให้กระทรวงมหาดไทย นําผลประชุม เสนอ ครม. และ กําชับผู้ว่าราชการจังหวัดในฐานะ ผอ.ศปถ.จังหวัด ให้ความสําคัญในการขับเคลื่อนแผน สําหรับอุบัติเหตุที่เกิดขึ้นบ่อยครั้งกับรถสาธารณะ ขอให้กระทรวงคมนาคม เข้มบังคับใช้กฎหมายและพิจารณาทบทวนมาตรฐานความปลอดภัยองค์รวม ทั้งคน รถและถนน โดยเฉพาะกับรถสาธารณะ ทั้งรถบัส 2 ชั้นและรถตู้สาธารณะที่ไม่ได้มาตรฐาน รวมทั้งพนักงานขับรถที่ไม่พร้อม พร้อมทั้งขอความร่วมมือประชาชน
รัฐบาลไทย-ข่าวทำเนียบรัฐบาล-นายกรัฐมนตรีนำคณะรัฐมนตรีวางพวงมาลา  และถวายบังคม       เนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันอังคารที่ 16 ตุลาคม 2561
นายกรัฐมนตรีนําคณะรัฐมนตรีวางพวงมาลา  และถวายบังคม       เนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร
นายกรัฐมนตรีนําคณะรัฐมนตรีวางพวงมาลาและถวายบังคม       เนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (13 ตุลาคม 2561) เวลา 09.00 น. พลเอก ประยุทธ์ จันทร์โอชา นายกรัฐมนตรี พร้อมคณะรัฐมนตรี วางพวงมาลาและถวายบังคมหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ ท้องสนามหลวง
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 27 เมษายน 2563
วันจันทร์ที่ 27 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 27 เมษายน 2563
สถานการณ์ผู้ติดเชื้อไวรัสโคโรนา 2019 ในประเทศไทย (26 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 15 ราย กลับบ้านสะสม 2,609 ราย (คิดเป็นร้อยละ 89.01 ของผู้ป่วยทั้งหมด) ยังรักษาในโรงพยาบาล 270 ราย (คิดเป็นร้อยละ 9.21 ของผู้ป่วยทั
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่27 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย (26 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 15 ราย กลับบ้านสะสม 2,609 ราย (คิดเป็นร้อยละ 89.01 ของผู้ป่วยทั้งหมด) ยังรักษาในโรงพยาบาล 270 ราย (คิดเป็นร้อยละ 9.21 ของผู้ป่วยทั้งหมด) เสียชีวิตรวม 52 รายผู้ป่วยรายใหม่ 9 ราย ทําให้มีผู้ป่วยสะสม 2,931 ราย
สําหรับผู้ป่วยรายใหม่รายงานวันนี้ 9 ราย (ลําดับที่ 2,923 – 2,931) จําแนกได้ดังนี้
เป็นผู้สัมผัสกับผู้ป่วยที่มีรายงานมาแล้ว3ราย (พบที่จังหวัดภูเก็ต, สุพรรณบุรี, ยะลา)
จากการค้นหาผู้ป่วยเชิงรุกในชุมชน ที่จังหวัดยะลา 4 ราย
เดินทางมาจากต่างประเทศ เข้า State Quarantine 2 ราย (เดินทางจากสหรัฐอเมริกา เข้า State Quarantine ที่กรุงเทพฯ)
วันนี้ ไม่มีรายงานผู้ป่วยที่เป็นบุคลากรทางการแพทย์ ต่อเนื่องเป็นวันที่ 9 แล้ว
ได้รับรายงานผู้ป่วยเสียชีวิต 1 ราย เป็นหญิงไทย อายุ 64 ปี โรคประจําตัว โลหิตจาง มีประวัติสัมผัสผู้ป่วยโควิด 19 ซึ่งเป็นคนในครอบครัว เข้ารับการรักษาครั้งแรกที่โรงพยาบาลถลาง จังหวัดภูเก็ต ด้วยอาการไข้ ผลตรวจทางห้องปฏิบัติการพบเชื้อโควิด 19 ส่งต่อรักษาที่โรงพยาบาลวชิระภูเก็ต ต่อมาอาการไม่ดีขึ้นมีภาวะปอดอักเสบติดเชื้อร่วมกับระบบหายใจล้มเหลว เสียชีวิตวันที่ 26 เมษายน 2563 (เป็นผู้เสียชีวิตรายที่ 52)
******************************** 27 เมษายน 2563
รัฐบาลไทย-ข่าวทำเนียบรัฐบาล-บัญชีกลางจ่ายเงินช่วยเหลือค่าเดินทางไปรักษาพยาบาล 1,000 บาท เดือนแรก 21 ธ.ค. 61
วันพุธที่ 19 ธันวาคม 2561
บัญชีกลางจ่ายเงินช่วยเหลือค่าเดินทางไปรักษาพยาบาล 1,000 บาท เดือนแรก 21 ธ.ค. 61
กรมบัญชีกลางจ่ายเงินสนับสนุนค่าใช้จ่ายเงินมาตรการช่วยเหลือค่าเดินทางไปรับการรักษาพยาบาล และค่าใช้จ่ายอื่นเกี่ยวกับสุขภาพ สําหรับผู้มีสิทธิที่มีอายุครบ 65 ปีขึ้นไป คนละ 1,000 บาท เพียงครั้งเดียววันที่ 21 ธันวาคม 2561 เป็นเดือนแรก
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า มาตรการช่วยเหลือผู้มีรายได้น้อยเพิ่มเติมผ่าน บัตรสวัสดิการแห่งรัฐอีก 1 มาตรการ คือ มาตรการช่วยเหลือค่าเดินทางไปรับการรักษาพยาบาลและค่าใช้จ่ายอื่นเกี่ยวกับสุขภาพ สําหรับผู้มีสิทธิที่มีอายุครบ 65 ปีขึ้นไป ระหว่างเดือนธันวาคม 2561 – กันยายน 2562 จํานวน 1,000 บาทต่อคน โดยจ่ายเพียงครั้งเดียว จากเงินกองทุนประชารัฐเพื่อเศรษฐกิจฐานรากและสังคม ซึ่งกรมบัญชีกลางจะโอนเงินเข้ากระเป๋าเงินอิเล็กทรอนิกส์ (e-Money) ผ่านบัตรสวัสดิการแห่งรัฐ ให้กับผู้มีสิทธิที่มีอายุครบ 65 ปีขึ้นไป จํานวน 2,493,188 ราย ในวันที่ 21 ธันวาคม 2561 เป็นเดือนแรก
สําหรับผู้มีสิทธิที่ลงทะเบียนเพิ่มเติมภายใต้โครงการไทยนิยม ยั่งยืน เริ่มรับบัตรสวัสดิการแห่งรัฐ ผ่านทีมไทยนิยมฯ ได้ ตั้งแต่วันที่ 21 ธันวาคม 2561 เป็นต้นไป ซึ่งกรมบัญชีกลางจะโอนเงินช่วยเหลือฯ จํานวนดังกล่าว (เพียงครั้งเดียว) ให้ผู้ที่รับบัตรแล้วในวันที่ 1 มกราคม 2562 หลังจากนั้นเมื่อผู้มีสิทธิรายใดที่มีอายุครบ 65 ปีบริบูรณ์ จะได้รับเงินทุกวันที่ 21 ของเดือนเกิด
อธิบดีกรมบัญชีกลาง กล่าวในตอนท้ายว่า ในวันที่ 21 ธันวาคม 2561 ที่มีการโอนเงินช่วยเหลือค่าเดินทาง wปรับการรักษาพยาบาลเข้ากระเป๋า e-Money จะตรงกับวันที่ธนาคารกรุงไทย จํากัด (มหาชน) เปิดให้สั่งจองสลาก กินแบ่งรัฐบาลผ่านตู้ ATM อาจจะทําให้ผู้มีสิทธิไม่ได้รับความสะดวกในการถอนเงินแต่ไม่ต้องกังวลใจ เพราะเงินที่อยู่ในกระเป๋า e-Money ไม่จํากัดเวลาในการใช้จ่าย สามารถถอนเงินในวันใดก็ได้ หรือจะนําไปใช้ซื้อสินค้าอุปโภคบริโภคที่ร้านธงฟ้าประชารัฐ หรือร้านค้าเอกชนอื่นได้เช่นเดียวกัน
รัฐบาลไทย-ข่าวทำเนียบรัฐบาล-รัฐมนตรีอุตตมฯ ร่วมงานสัมมนาในโอกาสครบรอบ 60 ปี ความสัมพันธ์ทางการฑูตระหว่างไทยกับเกาหลีใต้
วันพฤหัสบดีที่ 17 พฤษภาคม 2561
รัฐมนตรีอุตตมฯ ร่วมงานสัมมนาในโอกาสครบรอบ 60 ปี ความสัมพันธ์ทางการฑูตระหว่างไทยกับเกาหลีใต้
รองนายกรัฐมนตรี พร้อมด้วย  รัฐมนตรีว่าการกระทรวงอุตสาหกรรม ร่วมงานสัมมนา Korea-thailand 60th Anniversary Of Diplomatic Relations: MAEKYUNG THAILAND FORUM ในโอกาสครบรอบ 60 ปี การสถาปนาความสัมพันธ์ทางการฑูตระหว่างไทยกับเกาหลีใต้
วันนี้ (17 พ.ค. 61) นายสมคิด จาตุศรีพิทักษ์ รองนายกรัฐมนตรี พร้อมด้วย นายอุตตม สาวนายน รัฐมนตรีว่าการกระทรวงอุตสาหกรรม ร่วมงานสัมมนา Korea-thailand 60th Anniversary Of Diplomatic Relations: MAEKYUNG THAILAND FORUM ในโอกาสครบรอบ 60 ปี การสถาปนาความสัมพันธ์ทางการฑูตระหว่างไทยกับเกาหลีใต้ โดยมี นายเพค อุน-กยู (H.E. Mr.Paik Un-gyu) รัฐมนตรีว่าการกระทรวงการค้า อุตสาหกรรมและพลังงาน สาธารณรัฐเกาหลี   ผู้บริหารเครือ MK Groups และกลุ่มนักธุรกิจชาวเกาหลีใต้ กว่า 180 คน เข้าร่วมสัมมนา ณ โรงแรม สยาม เคมปินสกี้ กรุงเทพฯ
ทั้งนี้ รัฐมนตรีอุตตมฯ ได้กล่าวปาฐกถาว่า ขณะนี้ประเทศไทย กําลังก้าวเข้าสู่ยุทธศาสตร์ Thailand 4.0 คือการปรับเปลี่ยน พัฒนาศักยภาพของประเทศไทย เพื่อเพิ่มมูลค่าโครงสร้างเศรษฐกิจ เสริมสร้างความแข็งแรง ความยั่งยืนของการพัฒนาเศรษฐกิจท้องถิ่น (Local Economy) พร้อมทั้งเสริมสร้างฐานการลงทุนใหม่ ที่เน้นใช้เทคโนโลยีผ่านการลงทุนด้านการค้าและอุตสาหกรรม และการขยายกําลังการลงทุนออกสู่ประเทศเพื่อนบ้านและออกสู่ตลาดโลก
กระทรวงอุตสาหกรรม มีกลไกขับเคลื่อนเศรษฐกิจด้วย 10 อุตสาหกรรมเป้าหมาย ที่ครอบคลุมอุตสาหกรรมเดิม ได้แก่ อุตสาหกรรมยานยนต์สมัยใหม่ อุตสาหกรรมอิเล็กทรอนิกส์อัจฉริยะ อุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ อุตสาหกรรมการเกษตรและเทคโนโลยี และอุตสาหกรรมการแปรรูปอาหาร นอกจากนี้ ยังมีกลุ่มอุตสาหกรรมอนาคตด้วย ได้แก่ หุ่นยนต์เพื่ออุตสาหกรรม อุตสาหกรรมการบินและโลจิสติกส์ อุตสาหกรรมเชื้อเพลิงชีวภาพและเคมีชีวภาพ อุตสาหกรรมดิจิทัล และอุตสาหกรรมการแพทย์ครบวงจร โดยการขับเคลื่อนอุตสาหกรรมเป้าหมายนี้  มีการจัดทํา Road Map ในการขับเคลื่อนทั้งด้านการลงทุน การเสริมสร้างพัฒนาด้านการศึกษา การพัฒนาหุ้นส่วนระหว่างประเทศ เพื่อให้เกิดการพัฒนาอย่างยั่งยืน
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่สมุทรปราการ-นนทบุรีพรุ่งนี้     ย้ำทำให้เห็นความเป็นจริง พร้อมรับฟังเสียงสะท้อนประชาชน
วันอาทิตย์ที่ 23 ธันวาคม 2561
นายกรัฐมนตรีลงพื้นที่สมุทรปราการ-นนทบุรีพรุ่งนี้     ย้ําทําให้เห็นความเป็นจริง พร้อมรับฟังเสียงสะท้อนประชาชน
นายกรัฐมนตรีลงพื้นที่สมุทรปราการ-นนทบุรีพรุ่งนี้ ย้ําทําให้เห็นความเป็นจริง พร้อมรับฟังเสียงสะท้อนประชาชน
วันนี้  (23 ธันวาคม 2561)
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พรุ่งนี้ (24 ธ.ค.) พลเอก ประยุทธ์  จันทร์โอชา นายกรัฐมนตรี จะลงพื้นที่ตรวจราชการ จ.สมุทรปราการและนนทบุรี โดยเน้นติดตามความสําเร็จของโครงการในแต่ละจังหวัดเพื่อขยายผลแก่พื้นที่อื่น และรับฟังปัญหาจากประชาชนและเจ้าหน้าที่โดยตรง
สําหรับจุดแข็งของทั้ง 2 จังหวัดที่เหมือนกัน คือ การส่งเสริมการท่องเที่ยวเชิงนิเวศ เกษตร และวัฒนธรรม โดยเฉพาะที่คุ้งบางกะเจ้า จ.สมุทรปราการ และเกาะเกร็ด จ.นนทบุรี ซึ่งนักท่องเที่ยวสามารถปั่นจักรยานเพื่อพักผ่อนหย่อนใจและศึกษาหาความรู้ได้
นอกจากนี้ที่สมุทรปราการ ยังมีเรื่องของการบริหารจัดการน้ําเพื่อแก้ไขปัญหาน้ําท่วม และการแปรรูปขยะเป็นพลังงานไฟฟ้า ส่วนที่นนทบุรีมีเรื่องการอนุรักษ์สวนทุเรียนนนท์ และผลิตภัณฑ์ OTOP ของชุมชน
"นายกฯ เน้นย้ําว่า รัฐบาลมีหน้าที่ส่งเสริมให้ชีวิตความเป็นอยู่ของประชาชนดีขึ้น ดังนั้น การลงพื้นที่ทุกครั้งจึงมีประโยชน์เพราะทําให้เห็นสภาพความเป็นจริง ไม่ใช่บริหารงานอยู่ในที่ตั้งเท่านั้น ยกตัวอย่างเช่น การมอบบัตรสวัสดิการแห่งรัฐแก่ผู้มีรายได้น้อย ซึ่งมีรายงานว่า จ.สมุทรปราการ มีผู้รับสิทธิ์รวมทั้ง 2 รอบ 143,319 ราย และ จ.นนทบุรี มีผู้รับสิทธิ์ 131,523 ราย ซึ่งท่านนายกฯ ก็จะได้รับฟังเสียงสะท้อนจากประชาชนตามโครงการนี้ด้วย"
.....
สํานักโฆษก
รัฐบาลไทย-ข่าวทำเนียบรัฐบาล-เวียนเทียนวันอาสาฬหบูชา ที่ปัตตานี
วันอังคารที่ 11 กรกฎาคม 2560
เวียนเทียนวันอาสาฬหบูชา ที่ปัตตานี
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ และรองหัวหน้าผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ เป็นประธานฝ่ายฆราวาส
ในพิธีเวียนเทียนเนื่องในงานสัปดาห์เผยแผ่พระพุทธศาสนา เนื่องในวันอาสาฬหบูชา ประจําปี พ.ศ.2560ณวัดตานีนรสโมสร พระอารามหลวง ตําบลอาเนาะรู อําเภอเมืองปัตตานี
โดยมีนายวีรนันทน์ เพ็งจันทร์ ผู้ว่าราชการจังหวัดปัตตานี, พล.ต.ต.ปิยะวัฒน์ เฉลิมศรี ผู้บังคับการตํารวจภูธรจังหวัดปัตตานี, พล.ต.จตุพร กลัมพสุต ผู้บัญชาการมณฑลทหารบกที่ 46, นายถมยา ศรีประสม ผู้อํานวยการสํานักงานพระพุทธศาสนาจังหวัดปัตตานี ตลอดจนข้าราชการ ทหาร ตํารวจ พ่อค้า ประชาชนและพุทธศาสนิกชนชาวจังหวัดปัตตานีจํานวนมากเข้าร่วมพิธี โดยพระสิริจริยาลังการ เจ้าคณะจังหวัดปัตตานี เป็นประธานฝ่ายสงฆ์และแสดงพระธรรมเทศนา
จากนั้นหัวหน้าอุบาสก อุบาสิกาของวัดตานีนรสโมสร นํากล่าวคําบูชาเนื่องในวันอาสาฬหบูชา และประธานในพิธีเดินนําพุทธศาสนิกชนเวียนเทียนรอบพระอุโบสถ 3 รอบ
รัฐบาลไทย-ข่าวทำเนียบรัฐบาล-โครงการ “กำลังใจ” ของเจ้าหน้าที่ อสม.  อสส. และรพ.สต. เปิดลงทะเบียน 25 ก.ค. นี้ สำหรับผู้มีสิทธิ 1.2 ล้านรายที่ขึ้นทะเบียนกับ สธ.
วันพุธที่ 22 กรกฎาคม 2563
โครงการ “กําลังใจ” ของเจ้าหน้าที่ อสม.  อสส. และรพ.สต. เปิดลงทะเบียน 25 ก.ค. นี้ สําหรับผู้มีสิทธิ 1.2 ล้านรายที่ขึ้นทะเบียนกับ สธ.
โครงการ “กําลังใจ” ของเจ้าหน้าที่ อสม.  อสส. และรพ.สต. เปิดลงทะเบียน 25 ก.ค. นี้ สําหรับผู้มีสิทธิ 1.2 ล้านรายที่ขึ้นทะเบียนกับ สธ.
โครงการ “กําลังใจ” ของเจ้าหน้าที่ อสม. อสส. และรพ.สต. เปิดลงทะเบียน 25 ก.ค. นี้ สําหรับผู้มีสิทธิ 1.2 ล้านรายที่ขึ้นทะเบียนกับ สธ.
วันนี้ (22 กรกฎาคม 2563) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่าโครงการ “กําลังใจ” ของเจ้าหน้าที่ อสม. อสส.และเจ้าหน้าที่รพ.สต. จะเริ่มลงทะเบียนตั้งแต่ 25 ก.ค. 63 โดยผู้ขอรับสิทธิต้องเป็นผู้ที่ขึ้นทะเบียนไว้กับกระทรวงสาธารณสุขซึ่งมี 1.2 ล้านราย โดยลงทะเบียนผ่านโทรศัพท์มือถือ Smartphone พร้อมบัตรประชาชน โดยมือถือ 1 เครื่องสามารถลงทะเบียนได้ 1 คนเท่านั้น
สําหรับขั้นตอนการลงทะเบียนนั้น เมื่อดาวน์โหลดแอปพลิเคชั่น “เป๋าตัง” ของธนาคารกรุงไทย KTB แล้ว ให้กรอกข้อมูลส่วนตัวและเบอร์มือถือเพื่อรับ OTP กรอกรหัส OTP และตั้งค่า PIN ถ่ายบัตรประชาชนเพื่อยืนยันตัวตน เมื่อระบบยืนยันความถูกต้องจะปรากฏไอคอนรูปหัวใจฝากข้อความ “กําลังใจ” ซึ่งผู้ได้รับสิทธิต้องนํามือถือที่ได้ลงทะเบียนไว้ ติดตัวตลอดการเดินทาง เพื่อสแกนQR Code ยืนยันตัวตนในวันเดินทางวันแรกและวันที่สองตามโปรแกรมท่องเที่ยวที่ได้เลือกไว้
ทั้งนี้ รองโฆษกประจําสํานักนายกรัฐมนตรียังแนะผู้ที่ได้รับสิทธิค้นหาโปรแกรมท่องเที่ยวได้จากเว็บไซต์ www.เที่ยวปันสุข.ไทย หรือบริษัทนําเที่ยวที่ผ่านเกณฑ์จากสภาอุตสาหกรรมการท่องเที่ยวและจดทะเบียนเป็นบริษัทนําเที่ยวก่อนวันที่ 1 ม.ค. 63 ซึ่งจะมีโปรแกรมทัวร์ที่ได้รับการอนุมัติจากการท่องเที่ยวแห่งประเทศไทย นอกจากนี้ ยังสามารถเลือกบริษัทนําเที่ยวนอกเขตพื้นที่ตนเองได้ โดยเริ่มเดินทางท่องเที่ยวได้ตั้งแต่ 30 ก.ค. - 31 ต.ค. 63 นี้
โอกาสนี้ รองโฆษกประจําสํานักนายกรัฐมนตรีได้เชิญชวนเจ้าหน้าที่ อสม. อสส. และรพ.สต. ใช้สิทธิในโครงการ ซึ่งหากต้องการเดินทางมากกว่า 2 วัน 1คืน ก็สามารถทําได้เพียงแต่ค่าใช้จ่ายจะไม่ถูกรวมอยู่ในโครงการนี้
..................
สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลางเพิ่มเติมหลักเกณฑ์การเบิกจ่ายค่ารักษาพยาบาลสถานพยาบาลเอกชน สำหรับผู้มีสิทธิหรือบุคคลในครอบครัวที่เสี่ยงหรือติดเชื้อโควิด-19
วันศุกร์ที่ 19 มิถุนายน 2563
กรมบัญชีกลางเพิ่มเติมหลักเกณฑ์การเบิกจ่ายค่ารักษาพยาบาลสถานพยาบาลเอกชน สําหรับผู้มีสิทธิหรือบุคคลในครอบครัวที่เสี่ยงหรือติดเชื้อโควิด-19
กรมบัญชีกลางได้เพิ่มเติมหลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยใน สําหรับผู้มีสิทธิหรือบุคคลในครอบครัวที่เสี่ยงหรือติดเชื้อโควิด-19 ให้สามารถเบิกค่ารักษาพยาบาลที่สถานพยาบาลเอกชนได้
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า กรมบัญชีกลางได้เพิ่มเติมหลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยใน สําหรับผู้มีสิทธิหรือบุคคลในครอบครัวที่เสี่ยงหรือติดเชื้อโควิด-19 ให้สามารถเบิกค่ารักษาพยาบาลที่สถานพยาบาลเอกชนได้ โดยผู้มีสิทธิหรือบุคคลในครอบครัวที่มีอาการไข้ ไอ เจ็บคอ หอบเหนื่อย หรือมีอาการของโรคปอดอักเสบ หากเข้ารับการรักษาในสถานพยาบาลเอกชน และแพทย์มีความเห็นว่าเสี่ยงหรือติดเชื้อโควิด-19 ผู้มีสิทธิและบุคคลในครอบครัวสามารถเบิกค่ารักษาพยาบาลได้ ทั้งประเภทผู้ป่วยนอก และประเภทผู้ป่วยใน โดยกรณีผู้ป่วยในเป็นไปตามเงื่อนไข ดังนี้
1. กรณีติดเชื้อโควิด-19 การเบิกค่ารักษาพยาบาลจะครอบคลุมตั้งแต่สถานพยาบาลเอกชนรับตัวไว้เป็นผู้ป่วยใน จนถึงสิ้นสุดการรักษา รวมถึงการส่งตัวผู้ป่วยไปเข้ารับการรักษาที่สถานพยาบาลเอกชนแห่งอื่นที่ได้จัดเตรียมไว้ ทั้งนี้ หากผู้มีสิทธิหรือบุคคลในครอบครัว ปฏิเสธการย้ายไปยังสถานพยาบาลเอกชนที่ได้จัดเตรียมไว้ หรือประสงค์จะย้ายไปรักษาพยาบาลที่สถานพยาบาลของเอกชนแห่งอื่น ค่ารักษาพยาบาลภายหลังจากนั้น จะไม่สามารถใช้สิทธิเบิกค่ารักษาพยาบาลจากทางราชการได้
2. กรณีไม่ติดเชื้อโควิด-19 การเบิกค่ารักษาพยาบาลจะครอบคลุมตั้งแต่สถานพยาบาลเอกชนรับตัวไว้เป็นผู้ป่วยใน จนถึงผู้ป่วยได้รับแจ้งผลการตรวจที่ยืนยันว่าไม่ติดเชื้อโควิด-19 ทั้งนี้ หากมีความจําเป็นต้องเข้ารับการรักษาอย่างต่อเนื่อง เนื่องจากเป็นผู้ป่วยฉุกเฉินตามกฎหมายว่าด้วยการแพทย์ฉุกเฉิน หลังจากที่ได้รับการยืนยันว่าไม่ติดเชื้อ ให้เบิกได้ตามหลักเกณฑ์และอัตราค่ารักษาพยาบาลประเภทผู้ป่วยนอกหรือผู้ป่วยในสถานพยาบาลของเอกชน กรณีเจ็บป่วยฉุกเฉิน พ.ศ. 2560
“สําหรับผู้มีสิทธิหรือบุคคลในครอบครัว ที่มีประกันภัยที่ให้ความคุ้มครองค่ารักษาพยาบาลกรณีเสี่ยงหรือติดเชื้อโควิด-19 หากสิทธิที่ได้รับเงินตามประกันภัยต่ํากว่าค่ารักษาพยาบาลในคราวนั้น ผู้มีสิทธิ มีสิทธิได้รับเงินสวัสดิการเกี่ยวกับการรักษาพยาบาลตามหลักเกณฑ์นี้เฉพาะส่วนที่ขาดอยู่ โดยหลักเกณฑ์ดังกล่าว มีผลบังคับใช้ตั้งแต่วันที่ 5 มีนาคม 2563 จนกว่าจะมีการยกเลิกหลักเกณฑ์นี้ ทั้งนี้ สามารถดาวน์โหลดหลักเกณฑ์ดังกล่าว ได้ทางเว็บไซต์กรมบัญชีกลาง www.cgd.go.th ตามหนังสือกรมบัญชีกลาง ด่วนที่สุดที่ กค 0416.4/ ว 273 ลงวันที่ 18 มิถุนายน 2563” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-มาตรการเยียวยา 5,000 บาท ถึงมือผู้ได้รับผลกระทบแล้วกว่า 3.2 ล้านราย จำนวนเงิน 1.6 หมื่นล้านบาท กำหนดปิดลงทะเบียนวันที่ 22 เมษายน 2563 เวลา 24.00 น. [กระทรวงการคลัง]
วันพฤหัสบดีที่ 16 เมษายน 2563
มาตรการเยียวยา 5,000 บาท ถึงมือผู้ได้รับผลกระทบแล้วกว่า 3.2 ล้านราย จํานวนเงิน 1.6 หมื่นล้านบาท กําหนดปิดลงทะเบียนวันที่ 22 เมษายน 2563 เวลา 24.00 น. [กระทรวงการคลัง]
มาตรการเยียวยา 5,000 บาท ถึงมือผู้ได้รับผลกระทบแล้วกว่า 3.2 ล้านราย จํานวนเงิน 1.6 หมื่นล้านบาท กําหนดปิดลงทะเบียนวันที่ 22 เมษายน 2563 เวลา 24.00 น.
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการเยียวยา 5,000 บาท มีเม็ดเงินเยียวยาถึงมือคนทํางานที่เดือดร้อนจากสถานการณ์ไวรัส Covid-19 ในช่วงรอบที่ 1-3 ระหว่างวันที่ 8-17 เมษายน 2563 รวม 3.2 ล้านราย จํานวนเงิน 1.6 หมื่นล้านบาท โดยกระทรวงการคลังและหน่วยงานที่เกี่ยวข้องได้พยายามเร่งกระบวนการคัดกรองผู้ลงทะเบียนเพื่อให้เงินเยียวยาถึงมือทุกคนที่ได้รับผลกระทบอย่างรวดเร็วที่สุด
สําหรับความคืบหน้าในส่วนที่เกี่ยวข้องกับการลงทะเบียนพบว่า มีผู้มาลงทะเบียนรวม 27.7 ล้านราย (ณ วันที่ 16 เมษายน 2563)โดยจํานวนผู้มาลงทะเบียนในภาพรวมมีทิศทางลดลงต่อเนื่อง และตั้งแต่ช่วงต้นสัปดาห์ที่ผ่านมา จํานวนผู้มาลงทะเบียนใหม่เริ่มไม่มีการเปลี่ยนแปลงอย่างมีนัยสําคัญ สะท้อนว่าผู้ที่ได้รับผลกระทบจากสถานการณ์ไวรัส Covid-19 โดยส่วนใหญ่ได้มาลงทะเบียนเพื่อรับความช่วยเหลือเยียวยาแล้ว จึงเป็นไปตามวัตถุประสงค์ของมาตรการเยียวยา 5,000 บาท ที่ต้องการให้การเยียวยาผู้ได้รับผลกระทบอย่างครอบคลุมและทั่วถึง กระทรวงการคลังจึงกําหนดวันปิดรับลงทะเบียนในวันที่ 22 เมษายน 2563 เวลา 24.00 น. (ตามที่ได้เคยประกาศไว้ว่าจะแจ้งล่วงหน้าให้ทราบก่อนวันที่จะปิดการลงทะเบียน) ทั้งนี้ เพื่อดําเนินการเปิดรับการขอทบทวนสิทธิ์สําหรับประชาชนที่ไม่ผ่านเกณฑ์และไม่เห็นด้วยกับผลการคัดกรอง ซึ่งจะเริ่มในวันที่20 เมษายน 2563 เวลา 6.00 น. ผ่านช่องทางออนไลน์ที่ www.เราไม่ทิ้งกัน .com
Call Center ธนาคารกรุงไทย จํากัด (มหาชน)
โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
รัฐบาลไทย-ข่าวทำเนียบรัฐบาล-"ทส. รวมใจจิตอาสาต้านภัยโควิด - 19 ลงพื้นที่มอบถุงยังชีพชุมชนร่วมใจพิบูล 2 พร้อมเก็บขยะทำความสะอาดคลองลาดพร้าว" ร่วมฝ่าฟันวิกฤติโควิด - 19 ไปด้วยกัน
วันอังคารที่ 19 พฤษภาคม 2563
"ทส. รวมใจจิตอาสาต้านภัยโควิด - 19 ลงพื้นที่มอบถุงยังชีพชุมชนร่วมใจพิบูล 2 พร้อมเก็บขยะทําความสะอาดคลองลาดพร้าว" ร่วมฝ่าฟันวิกฤติโควิด - 19 ไปด้วยกัน
"ทส. รวมใจจิตอาสาต้านภัยโควิด - 19 ลงพื้นที่มอบถุงยังชีพชุมชนร่วมใจพิบูล 2 พร้อมเก็บขยะทําความสะอาดคลองลาดพร้าว" ร่วมฝ่าฟันวิกฤติโควิด - 19 ไปด้วยกัน
"ทส. รวมใจจิตอาสาต้านภัยโควิด - 19 ลงพื้นที่มอบถุงยังชีพชุมชนร่วมใจพิบูล 2 พร้อมเก็บขยะทําความสะอาดคลองลาดพร้าว" ร่วมฝ่าฟันวิกฤติโควิด - 19 ไปด้วยกัน
กระทรวงทรัพยากรธรรมชาติและสิ่งแวดล้อม ลงพื้นที่มอบถุงยังชีพเพื่อเป็นกําลังใจและช่วยเหลือบรรเทาทุกข์ให้แก่ประชาชนและผู้ป่วยติดเตียงชุมชนร่วมใจพิบูล 2 โดย “พวกเรากระทรวงทรัพย์ ร่วมทุกข์ร่วมสุขกับพี่น้องประชาชนไม่ทิ้งกัน เราจะผ่าน โควิด – 19 ไปด้วยกัน”
วานนี้ (18 พฤษภาคม 2563) เวลาประมาณ 07.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําทีมคณะผู้บริหาร ข้าราชการ พนักงาน เจ้าหน้าที่สังกัดกระทรวงฯ มอบถุงยังชีพให้แก่ประชาชนและผู้ป่วยติดเตียง ณ บริเวณ ชุมชนร่วมใจพิบูล 2 แขวงสามเสนนอก เขตห้วยขวาง กรุงเทพมหานคร โดยมีนายอนุชิต พิพิธกุล ผู้อํานวยการเขตห้วยขวางและนางสาววรรณา แจ้งหิรัญ ประธานชุมชนร่วมใจพิบูล 2 ให้การต้อนรับและอํานวยความสะดวกนําคณะผู้บริหารกระทรวงฯ เดินมอบถุงยังชีพสิ่งของบรรเทาทุกข์  เพื่อเป็นกําลังใจและช่วยเหลือบรรเทาทุกข์ความเดือดร้อนให้แก่ประชาชนในพื้นที่ชุมชนร่วมใจพิบูล 2 จากนั้น รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะ ลงเรือบริเวณท่าเรือชุมชนร่วมใจพิบูล 2 เพื่อเก็บขยะบริเวณริมคลองลาดพร้าว ภายใต้โครงการจิตอาสากระทรวงทรัพยากรธรรมชาติและสิ่งแวดล้อมร่วมใจต้านภัยโควิด - 19
โดยโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม  กล่าวว่า  การลงพื้นที่ในครั้งนี้ เป็นเครื่องเตือนใจให้พวกเราทุกคนช่วยกันดูแลรักษาสิ่งแวดล้อม รวมถึงคุณภาพน้ําในแม่น้ําลําคลอง ไม่ทิ้งขยะหรือน้ําเสียที่ใช้ในการอุปโภคบริโภค ลงในแม่น้ําลําคลอง ทั้งนี้ เพื่อจะได้มีน้ําสะอาดไว้ให้สําหรับรุ่นต่อไป
รัฐบาลไทย-ข่าวทำเนียบรัฐบาล-วธ.ร่วมพิธีทำบุญตักบาตร ถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วันอาทิตย์ที่ 28 กรกฎาคม 2562
วธ.ร่วมพิธีทําบุญตักบาตร ถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วธ.ร่วมพิธีทําบุญตักบาตร ถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วันที่ 28 กรกฎาคม 2562 เวลา 07.15 น. พลเอก ประยุทธ์ จันทร์โอชา นายกรัฐมนตรี พร้อมคู่สมรส เป็นประธานในพิธีทําบุญตักบาตรถวายเป็นพระราชกุศล เนื่องในวันเฉลิมพระชนมพรรษาพระบาทสมเด็จพระเจ้าอยู่หัวฯ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรมพร้อมคู่สมรส นายกฤษศญพงษ์ ศิริ ปลัดกระทรวงวัฒนธรรม คณะรัฐมนตรี ผู้บริหาร ข้าราชการ หน่วยงานภาครัฐและเอกชน เข้าร่วม ณ มณฑลพิธีท้องสนามหลวง
รัฐบาลไทย-ข่าวทำเนียบรัฐบาล-ก.แรงงาน กำชับหน่วยงานในสังกัดบูรณาการกับจังหวัด ป้องกันโควิดในกลุ่มต่างด้าว [กระทรวงแรงงาน]
วันพฤหัสบดีที่ 30 เมษายน 2563
ก.แรงงาน กําชับหน่วยงานในสังกัดบูรณาการกับจังหวัด ป้องกันโควิดในกลุ่มต่างด้าว [กระทรวงแรงงาน]
กระทรวงแรงงาน กําชับหน่วยงานในสังกัดบูรณาการกับจังหวัด ลงพื้นที่ประชาสัมพันธ์สร้างการรับรู้วิธีการป้องกันและรักษาสุขภาพอนามัยของตนเอง แก่นายจ้างและลูกจ้างในสถานประกอบการและแคมป์คนงาน ป้องกันการแพร่ระบาดของไวรัสโควิด -19 ในกลุ่มแรงงานต่างด้าว
นางเธียรรัตน์ นะวะมะวัฒน์ รองปลัดกระทรวงแรงงาน ในฐานะโฆษกกระทรวงแรงงานเปิดเผยถึงความคืบหน้ามาตรการป้องกันการแพร่ระบาดของเชื้อไวรัสโควิด -19 ในกลุ่มแรงงานต่างด้าวว่า ขณะนี้กระทรวงแรงงานได้กําชับให้หน่วยงานในสังกัด นําโดย แรงงานจังหวัด จัดหางานจังหวัด สวัสดิการและคุ้มครองแรงงานจังหวัดบูรณาการกับหน่วยงานในพื้นที่แต่ละจังหวัดเพื่อประชาสัมพันธ์สร้างการรับรู้มาตรการเร่งด่วนในการป้องกันวิกฤติการณ์โรคติดเชื้อไวรัสโคโรนา 2019 (COVID -19) ในกลุ่มต่างด้าว ซึ่งหลายพื้นที่กําลังดําเนินการอยู่อย่างเข้มงวด ล่าสุดได้รับรายงานจากสํานักงานจัดหางานจังหวัดพระนครศรีอยุธยา ว่า ศูนย์บริหารสถานการณ์แก้ไขการแพร่ระบาดโรคโควิด – 19 (COVID -19) จังหวัดพระนครศรีอยุธยา โดยนายภานุ แย้มศรี ผู้ว่าราชการจังหวัดพระนครศรีอยุธยา มีความห่วงใยในเรื่องของสุขภาพอนามัยในแคมป์คนงานก่อสร้าง ในช่วงการแพร่ระบาดของโรคติดเชื้อไวรัสโคโรนา 2019 (COVID -19) ได้สั่งการให้มีการบูรณาการหน่วยงานในจังหวัดพระนครศรีอยุธยา ได้แก่ แรงงานจังหวัด จัดหางานจังหวัด สวัสดิการและคุ้มครองแรงงานจังหวัด สาธารณสุขจังหวัด เทศบาลเมืองอโยธยา กอ.รมน.จังหวัด ตํารวจภูธรจังหวัด และองค์กรปกครองส่วนท้องถิ่น ดําเนินโครงการประชาสัมพันธ์สร้างการรับรู้มาตรการเร่งด่วนในการป้องกันวิกฤติการณ์โรคติดเชื้อไวรัสโคโรนา 2019 (COVID -19) จังหวัดพระนครศรีอยุธยา ให้แก่นายจ้างและลูกจ้างในสถานประกอบการก่อสร้างและแคมป์คนงานก่อสร้าง
นางเธียรรัตน์กล่าวต่อว่า ทั้งนี้ ระหว่างวันที่ 22-27 เมษายน 2563 หน่วยงานในสังกัดกระทรวงแรงงานจังหวัดพระนครศรีอยุธยาได้บูรณาการร่วมกับจังหวัด ได้ดําเนินการประชาสัมพันธ์สร้างการรับรู้มาตรการเร่งด่วนในการป้องกันวิกฤติการณ์โรคติดเชื้อไวรัสโคโรนา 2019 (COVID -19) ในกลุ่มแรงงานต่างด้าว โดยการแนะนําและเจกเอกสารวิธีป้องกันเชื้อไวรัสโคโรนา 2019 (COVID -19) เบื้องต้นด้วยตนเอง ติดป้ายไวนิลประชาสัมพันธ์เพื่อสร้างการรับรู้ 4 ภาษา ได้แก่ ไทย เมียนมา ลาว และกัมพูชา พร้อมทั้งได้มอบเอกสาร หน้ากากอนามัยและเจลล้างมือ ตลอดจนสุ่มตรวจคนงานโดยใช้ชุดตรวจหาเชื้อโควิด -19 (Repid Test) ให้แก่ผู้ควบคุมงานก่อสร้าง จํานวน 10 แห่ง และแรงงาน จํานวน 581 คน แยกเป็น แรงงานไทย จํานนวน 315 คน แรงงานต่างด้าว จํานวน 266 คน แบ่งเป็นสัญชาติเมียนมา 114 คน ลาว 5 คน และกัมพูชา 147 คน ซึ่งจากการตรวจสอบสภาพที่พักอาศัยของคนงานส่วนใหญ่ยังไม่ถูกสุขอนามัย โดยเจ้าหน้าที่ส่วนท้องถิ่นจะได้มีการแนะนําและติดตามต่อไป